એસસીઓના બે દિવસીય સંમેલનના સમાપન પછી ઘોષણાપત્ર જારી કરાયું હતું. ચીનના વન બેલ્ટ વન રોડ વિશે આડકતરી ટિપ્પણી કરતાં વડા પ્રધાન નરેન્દ્ર મોદીએ જણાવ્યું કે કોઈ પણ મોટા પ્રોજેક્ટમાં સભ્યદેશોના સાર્વભૌમત્વ અને અખંડિતતાનું સન્માન થવું જોઈએ. ઉલ્લેખનીય છે કે ભારત વન બેલ્ટ વન રોડનો સતત વિરોધ કરે છે, કારણ કે ચીનના પ્રમુખ શી જિનપિંગના આ મહત્ત્વાકાંક્ષી પ્રોજેક્ટનો એક ભાગ ૫૦ અબજ ડોલરના ચીન-પાકિસ્તાન ઇકોનોમિક કોરીડોર પાકિસ્તાનના કબજા હેઠળના કાશ્મીરમાંથી પસાર થાય છે.